აკვარელი (ფილმი)

აკვარელი — რეჟისორ ოთარ იოსელიანის მიერ 1958 წელს გადაღებული მოკლემეტრაჟიანი მხატვრული ფილმი.

ფილმი რეჟისორის სადებიუტო ნამუშევარია, რომელიც ალექსანდრე გრინის მოთხრობების მიხედვითაა გადაღებული.

სიუჟეტი
ფილმში ნაჩვენებია ღარიბი ოჯახის ცხოვრება. ცოლი მრეცხავია, ქმარი — ლოთი, რომელიც ცოლის გამომუშავებულ ბოლო გროშებს სასმელში ხარჯავს. ერთხელაც, მორიგი ჩხუბის დროს, ცოლისგან თავის დასაღწევად გაქცეული ქმარი მუზეუმში ცდილობს დამალვას. უცებ, მუზეუმის გიდის ახსნისას, ყურადღებას შეაჩერებენ აკვარელით შესრულებულ სურათზე, რომელზეც მათი სახლია გამოსახული. უსმენენ გიდის სიტყვებს და ახლა უკვე სულ სხვა თვალით შეხედავენ თავიანთ უბადრუკ ქოხს…

მთავარ როლებში
 სოფიკო ჭიაურელი — ცოლი
 გენადი კრაშენინიკოვი — ქმარი
 ოთარ იოსელიანი — გიდი მუზეუმში
 ვლადიმერ ლებედევი — მუზეუმის ვიზიტორი

რესურსები ინტერნეტში
„აკვარელი“ IMDB-ზე

კატეგორია:ფილმები ანბანის მიხედვით
კატეგორია:კინოსტუდია „ქართული ფილმის“ ფილმები 
კატეგორია:მოკლემეტრაჟიანი ფილმები
კატეგორია:1958 წლის ფილმები
კატეგორია:ოთარ იოსელიანის ფილმები